CELEX: 62020TN0119
Language: sl
Date: 2020-02-24 00:00:00
Title: Zadeva T-119/20: Tožba, vložena 24. februarja 2020 – IN/EASME

8.6.2020   
            
            
               SL
            
            
               Uradni list Evropske unije
            
            
               C 191/19
            
         
      Tožba, vložena 24. februarja 2020 – IN/EASME
      (Zadeva T-119/20)
      (2020/C 191/26)
      Jezik postopka: francoščina
      
         Stranki
      
      
         Tožeča stranka: IN (zastopnica: L. Levi, odvetnica)
      
         Tožena stranka: Izvajalska agencija za mala in srednja podjetja
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je ta tožba dopustna in utemeljena;
               
            
                  —
               
               
                  razglasi za ničen sklep z dne 15. aprila 2019, na podlagi katerega se pogodba tožeče stranke po njenem izteku (30. aprila 2019) ne podaljša, ki ga je izdal izvršni direktor EASME kot organ, pooblaščen za sklepanje pogodb, (v nadaljevanju: OPSP);
               
            
                  —
               
               
                  razglasi za nično ocenjevalno poročilo tožeče stranke za ocenjevalno obdobje 2018, končano 3. junija 2019;
               
            
                  —
               
               
                  sklep OPSP z dne 15. novembra 2019 razglasi za ničen v delu, v katerem je to potrebno;
               
            
                  —
               
               
                  toženi stranki naloži povračilo nastale škode;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog se nanaša na kršitev pravice do izjave in na kršitev sklepa z dne 4. februarja 2019„Politika upravljanja pogodb o zaposlitvi pri EASME“.
               
            
                  2.
               
               
                  Drugi tožbeni razlog se nanaša na kršitev dolžnosti skrbnega ravnanja.
               
            
                  3.
               
               
                  Tretji tožbeni razlog se nanaša na očitne napake pri presoji.
               
            
                  4.
               
               
                  Četrti tožbeni razlog se nanaša na kršitev načela pravne varnosti in zakonitosti, kršitev razumnega roka ter načela dobrega upravljanja in dolžnosti skrbnega ravnanja.
               
            
                  5.
               
               
                  Peti tožbeni razlog se nanaša na predlog za razglasitev ničnosti ocenjevalnega poročila zaradi očitne napake pri presoji.
               
            Tožeča stranka meni, da so nezakonitosti, navedene v tožbenih razlogih, posledica kršitev tožene stranke. Zato predlaga povračilo nepremoženjske škode, nastale zaradi izpodbijanih sklepov.